KIRJALLINEN KYSYMYS E-2935/02 esittäjä(t): Cristiana Muscardini (UEN), Roberta Angelilli (UEN)ja Antonio Mussa (UEN) komissiolle. Italialaisen kulttuurin syrjintä ulkomailla.



Virallinen lehti nro 110 E , 08/05/2003 s. 0129 - 0129



KIRJALLINEN KYSYMYS E-2935/02 esittäjä(t): Cristiana Muscardini (UEN), Roberta Angelilli (UEN)ja Antonio Mussa (UEN) komissiolle (17. lokakuuta 2002) Aihe: Italialaisen kulttuurin syrjintä ulkomailla Onko komissio tietoinen, että italialaisista konservatorioista täysimääräisin puoltavin äänin, parhain arvosanoin ja erityismaininnoin valmistuneet henkilöt, jotka ovat erikoistuneet muissa eurooppalaisissa kouluissa ja joilla on myös pätevää kokemusta solisteina, eivät voi osallistua eurooppalaisiin kilpailuihin ja toimia eurooppalaisissa valtion kouluissa opettajina? Kun otetaan huomioon, että kyseessä on näiden ammattilaisten, joita myös pyydetään usein heidän ammattitaitonsa vuoksi opettamaan pääinstrumenttiaan (viulu, piano, kitara) parhaissa yksityiskouluissa, selkeä syrjintä ja että konservatoriotutkinto on Italian ainoa korkeakoulutason tutkinto, onko komissio tietoinen, että tämän vuoksi nuorilla italialaisilla ei ole muuta mahdollisuutta nauttia opetuksesta, osallistua konsertteihin ja kilpailuihin ja soittaa orkestereissa? Koska kaikki Euroopan maat, mukaan lukien Itä-Euroopan maat, Italiaa lukuun ottamatta hyväksyvät vastavuoroisen tunnustamisen Euroopassa, voiko komissio sitoutua tekemään ehdotuksen direktiiviksi, jossa säädetään italialaisten konservatorioiden tutkintotodistusten vastavuoroisesta tunnustamisesta niin, että ne rinnastetaan muiden eurooppalaisten ja itäeurooppalaisten konservatorioiden tutkintoihin? Frederik Bolkesteinin komission puolesta antamayhteinen vastauskirjallisiin kysymyksiin E-2935/02 ja E-3024/02 (28. marraskuuta 2002) Opettajien pätevyyden tunnustamisesta säädetään neuvoston direktiiveissä 89/48/ETY(1) ja 92/51/ETY(2). Näiden direktiivien tarkoituksena on luoda Euroopan unionin kansalaisille, joilla on jo kotivaltiossaan hankittu ammattipätevyys, mahdollisuus harjoittaa ammattiaan toisessa jäsenvaltiossa. Jotta henkilö pääsisi nauttimaan yleisen järjestelmän eduista, hänen on oltava täysin pätevä harjoittamaan tiettyä ammattia kotivaltiossaan. Komission tietojen mukaan Italian konservatorioiden myöntämät tutkinnot eivät riitä musiikinopettajan ammatin harjoittamiseen Italiassa. Tämän ammatin harjoittajalla on myös välttämättä oltava opettajan pätevyys (abilitazione), jonka voi hankkia osallistumalla kilpailuun, kokeeseen tai ammattiin valmistavalle kurssille. Tämän vuoksi Italian konservatorioista valmistuneet muusikot eivät voi hyötyä direktiiveistä harjoittaakseen opettajan ammattia muissa jäsenvaltioissa, joissa tämä ammatti on säännelty, ellei heillä ole vaadittavaa lisäpätevyyttä. Konsertteihin ja orkestereihin liittyvät ammatit eivät ole komission tietojen mukaan säänneltyjä muissa jäsenvaltioissa. Italian konservatorioista valmistuneiden tutkintotodistuksiin ei siis pitäisi liittyä lain asettamia esteitä, jotka vaikuttaisivat mainittujen ammattien harjoittamiseen. (1) Neuvoston direktiivi 89/48/ETY, annettu 21 päivänä joulukuuta 1988, kolmivuotisesta ammatillisesta koulutuksesta annettujen tutkintotodistusten tunnustamista koskevasta yleisestä järjestelmästä, EYVL L 19, 24.1.1989. (2) Neuvoston direktiivi 92/51/ETY, annettu 18 päivänä kesäkuuta 1992, direktiiviä 89/48/ETY täydentävän ammatillisen koulutuksen tunnustamista koskevasta toisesta yleisestä järjestelmästä, EYVL L 209, 24.7.1992.